શ્રીનગર : પુર અને વરસાદથી બેહાલ જમ્મુ અને કાશ્મીરમાં ભારતીય સેના એકવાર ફરી દેવદૂત સાબિત થઇ છે. સેનાનાં જવાનો પુર પ્રભાવિત વિસ્તારોમાં પોતાનું ઓપરેશન ચાલુ કરી દીધુ છે. કાશ્મીર ખીણનાં પાંજીપોરામાં રાષ્ટ્રીય રાઇફલ્સ(આરઆર)નાં જવાનો પુરમાં ફસાયેલા લોકોને બચાવી રહ્યા છે. સેનાનાં જવાનો આ સાથે જ રહેણાંક વિસ્તારોમાંથી પસાર થતા નાળાઓનો પ્રવાહ ફેરવવા માટેનાં પ્રયાસો પણ કરી રહ્યા છે. જેથી રહેણાંક વિસ્તારોમાં વધારે પાણી ઘૂસતુ અટકાવી શકાય.